## La Comissió de Protecció Civil de la Comunitat Valenciana homologa 315 nous plans municipals contra emergències

*** S’han convalidat 107 plans territorials municipals, 66 plans contra el risc d’incendis forestals, 44 plans contra el risc d’inundacions i 98 plans contra sismes
* Els municipis de Sueca, el Campello, Teulada, Alacant i Alcalà de Xivert ja compten amb el seu pla de seguretat i salvament en platges, que també han sigut aprovats**

El Ple de la Comissió de Protecció Civil de la Comunitat Valenciana, presidit pel conseller d’Emergències i Interior, Juan Carlos Valderrama, ha homologat 315 nous plans municipals contra emergències, 300 dels quals han sigut subvencionats per a la seua realització per part de la Generalitat, mitjançant l’orde de concessió d’ajudes de 2021, 2022, 2023 i 2024.

Dels 315 nous plans municipals contra emergències que s’han homologat, 107 són plans territorials municipals, 66 plans contra el risc d’incendis forestals, 44 plans contra el risc d’inundacions i 98 plans contra sismes.

Els plans territorials municipals contra emergències són documents que establixen quina ha de ser l’organització general de resposta a situacions de risc col·lectiu greu i indiquen els mecanismes per a la mobilització dels recursos humans i materials necessaris per a la protecció de les persones, els béns i el medi ambient, així com la forma en la qual estos s’organitzen amb l’objectiu principal de minimitzar les conseqüències.

**Plans territorials municipals**

Els plans territorials municipals homologats este divendres són, en la província d’Alacant (22), els dels municipis següents: Alfafara, Almudaina, Benilloba, Benimarfull, Benimeli, el Castell de Guadalest, el Fondó de les Neus, Muro de Alcoy, Orba, Pego, el Poble Nou de Benitatxell, els Poblets, Polop, Quatretondeta, Relleu, la Romana, Sant Vicent del Raspeig, la Torre de les Maçanes, la Vall d’Ebo, el Verger, Xaló i Xixona.

En la província de València (59), s’han homologat els plans d’Albalat dels Sorells, Alborache, l’Alcúdia de Crespins, Alfarb, Alfauir, Algemesí, Ayora, Barxeta, Benagéber, Benaguasil, Benetússer, Benicull de Xúquer, Benifairó de les Valls, Benigànim, Bugarra, Buñol, Burjassot, Canals, Carcaixent, Casas Altas, Castelló de Rugat, Caudete de las Fuentes, Cofrentes, Dos Aguas, Emperador, la Font d’en Carròs, Fuenterrobles, Gavarda, Gestalgar, Godelleta, Jarafuel, Llaurí, Llocnou de la Corona, Loriguilla, Massamagrell, Massanassa, Meliana, Montcada, Montesa, Montserrat, Museros, Novetlè, Ontinyent, la Pobla del Duc, el Puig de Santa Maria, Quart de les Valls, Rafelguaraf, Riola, Sagunt, Serra, Siete Aguas, Sinarcas, Sollana, Venta del Moro, Villar del Arzobispo, Villagordo del Cabriel, Yátova, La Yesa i Zarra.

Per la seua banda, en la província de Castelló (26) s’han homologat els plans dels municipis següents: Benlloc, Cabanes, Càlig, les Coves de Vinromà, Espadilla, Figueroles, Geldo, Higueras, la Jana, Jérica, Montán, Palanques, Peníscola, Rossell, Sacañet, la Salzadella, Tales, Teresa, Toga, El Toro, Torrechiva, Traiguera, Vall d’Alba, Vilanova d’Alcolea, Vilar de Canes i Viver.

**Plans contra risc d’incendis, inundacions i sismes**

D’altra banda, els plans d’actuació municipal contra el risc d’incendis forestals homologats són, en la província d’Alacant (17): Alfafara, Benimantell, Elda, Elx, el Fondó de les Neus, Guardamar del Segura, Muro de Alcoy, Onil, Pego, Pilar de la Horadada, el Poble Nou de Benitatxell, Polop, Relleu, la Romana, Santa Pola, Sella i Xixona.

D’altra banda, en la província de Castelló (19) s’han homologat els plans contra incendis dels municipis següents: Azuébar, Benafer, Borriana, Cervera del Maestre, Cortes de Arenoso, les Coves de Vinromà, Jérica, Montán, Montanejos, Navajas, Olocau del Rey, Peníscola, Rossell, Santa Magdalena de Pulpis, Segorbe, Tales, Teresa, Traiguera i Viver.

Per la seua banda, en la província de València (30) s’han homologat els plans contra incendis de les localitats següents: l’Alcúdia de Crespins, Andilla, Benaguasil, Benifairó de la Valldigna, Benigànim, Benimodo, Buñol, Camporrobles, Canals, Caudete de las Fuentes, Chulilla, Cofrentes, Cullera, Dos Aguas, l’Énova, Fontanars dels Alforins, Godella, Millares, Montesa, Montserrat, Ontinyent, Pinet, la Pobla de Vallbona, Sagunt, Siete Aguas, Sinarcas, Vallada, Vilamarxant, Villar del Arzobispo i Xeraco.

Els plans d’actuació contra el risc d’inundacions homologats són, en la província d’Alacant (8), els de Gorga, Ibi, Mutxamel, l’Orxa, San Miguel de Salinas, Sant Vicent del Raspeig, la Vall d’Ebo i el Verger; a Castelló (5), s’han aprovat els de Cabanes, Montanejos, Peníscola, Vila-real i Vinaròs; i, en la província de València (31), s’han aprovat els d’Ademuz, Alborache, l’Alcúdia, Aldaia, Alfauir, Almussafes, Ayora, Benetússer, Bugarra, Burjassot, Canals, Castelló, Cotes, Cullera, Daimús, Gestalgar, Llocnou de Sant Jeroni, Loriguilla, Manises, Manuel, Massamagrell, Massanassa, Museros, Navarrés, Ontinyent, el Puig de Santa Maria, Quart de Poblet, Real, Sagunt, Siete Aguas i Vallada.

Finalment, els plans d’actuació contra el risc de sismes aprovats en la província d’Alacant (29) són els corresponents a Albatera, Almudaina, Altea, Beniarbeig, Benidorm, Benilloba, Benimarfull, Benimeli, Elda, Elx, el Fondó de les Neus, Gaianes, Muro de Alcoy, Mutxamel, la Nucia, Orba, Pego, el Poble Nou de Benitatxell, els Poblets, Polop, Quatretondeta, la Romana, Sagra, San Miguel de Salinas, Sant Vicent del Raspeig, Senija, Tormos, la Vall d’Ebo i el Verger; en la província de Castelló (1) s’ha aprovat a la Llosa; i, en la província de València (68), en les localitats d’Aielo de Rugat, Albaida, Alborache, Alboraia, l’Alcúdia de Crespins, Alfauir, Algemesí, Alginet, Almussafes, Alpuente, Anna, Ayora, Benaguasil, Benetússer, Beniatjar, Benicull de Xúquer, Benifairó de les Valls, Benimodo, Benissoda, Bugarra, Buñol, Canals, Carcaixent, Castelló de Rugat, Caudete de las Fuentes, Chera, Cofrentes, Cortes de Pallás, Cotes, Cullera, Daimús, Dos Aguas, Fontanars dels Alforins, Gandia, Gestalgar, Gilet, Godelleta, Llocnou de la Corona, Llocnou de Sant Jeroni, Loriguilla, Losa del Obispo, Manises, Manuel, Massamagrell, Meliana, Millares, Montaverner, Montesa, Montitxelvo, Montserrat, Museros, Novetlè, Ontinyent, la Pobla de Vallbona, la Pobla Llarga, Rafelbunyol, Rafelguaraf, Real, Riola, Rugat, Serra, Siete Aguas, Sollana, Torres Torres, Utiel, Xeresa, Xeraco i Yátova.

**Plans municipals d’emergències i de salvament en platges**

D’altra banda, la Comissió ha informat favorablement dels plans de seguretat i salvament en platges dels municipis de Sueca, el Campello, Alacant, Teulada i Alcalà de Xivert. Després de ser aprovats per l’òrgan competent, es van remetre a l’Agència Valenciana de Seguretat i Resposta a les Emergències per al tràmit d’inscripció en el Registre de plans d’autoprotecció de la Comunitat Valenciana.

**Nova normativa sobre accidents greus amb substàncies perilloses**

També s’ha presentat davant de la Comissió, per al seu informe, la tramitació del projecte de decret del Consell pel qual es regulen les actuacions que es desenrotllen a la Comunitat Valenciana relacionades amb els riscos inherents als accidents greus en els quals intervinguen substàncies perilloses, una norma nova que naix a causa dels canvis successius en la legislació sobre accidents greus en els últims anys, tant en l’àmbit europeu com nacional i autonòmic.

Els objectius que es perseguixen amb este nou text legal són determinar els òrgans competents i altres mesures per al control d’estos riscos; definir i aclarir les seues competències i coordinació i millorar la transparència i l’accés a la informació dels establiments subjectes a la normativa sobre accidents greus.

**Pla territorial d’emergències**

Finalment, s’ha donat compte, en la comissió, de l’inici de l’actualització del Pla territorial d’emergències de la Comunitat Valenciana, en el qual s’inclourà un nou procediment d’actuació per a la gestió del sistema d’alerta a la població ES-Alert. Es tracta d’un procediment de caràcter horitzontal que s’integrarà en el citat pla territorial i s’aplicarà amb l’activació de qualsevol pla de protecció civil davant d’una situació d’emergència.

L’objectiu és poder presentar de nou el citat procediment a la Comissió al llarg del pròxim mes perquè s’aprove definitivament.

Fecha: 14/03/2025